เมืองไทยประกันชีวิตส่งผลิตภัณฑ์ร่วมงาน Money Expo Chiangmai
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต จำกัด (มหาชน) เปิดเผยว่า ภายใต้นโยบาย ยึดลูกค้าเป็นศูนย์กลาง (Customer Centricity) ซึ่งบริษัทฯ ใช้เป็นกลยุทธ์หลักในการดำเนินธุรกิจอย่างต่อเนื่อง เพื่อนำเสนอผลิตภัณฑ์ประกันชีวิตให้ตอบโจทย์ความต้องการที่หลากหลายของลูกค้านั้น ล่าสุด บริษัทฯ จะเข้าร่วมงานมหกรรมการเงินเชียงใหม่ ครั้งที่ 10 (Money Expo Chiangmai 2015) ในระหว่างวันที่ 13-15 พฤศจิกายน 2558 ณ เชียงใหม่ ฮอลล์ ศูนย์การค้าเซ็นทรัลพลาซาเชียงใหม่ แอร์พอร์ต เพื่อนำเสนอผลิตภัณฑ์ประกันชีวิต ตลอดจนส่วนควบสุขภาพ โรคร้ายแรง และอุบัติเหตุรูปแบบต่างๆ แก่ผู้บริโภคในพื้นที่ภาคเหนือ
12 พ.ย. 2558

นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต จำกัด (มหาชน) เปิดเผยว่า ภายใต้นโยบาย ยึดลูกค้าเป็นศูนย์กลาง (Customer Centricity) ซึ่งบริษัทฯ ใช้เป็นกลยุทธ์หลักในการดำเนินธุรกิจอย่างต่อเนื่อง เพื่อนำเสนอผลิตภัณฑ์ประกันชีวิตให้ตอบโจทย์ความต้องการที่หลากหลายของลูกค้านั้น ล่าสุด บริษัทฯ จะเข้าร่วมงานมหกรรมการเงินเชียงใหม่ ครั้งที่ 10 (Money Expo Chiangmai 2015) ในระหว่างวันที่ 13-15 พฤศจิกายน 2558 ณ เชียงใหม่ ฮอลล์ ศูนย์การค้าเซ็นทรัลพลาซาเชียงใหม่ แอร์พอร์ต เพื่อนำเสนอผลิตภัณฑ์ประกันชีวิต ตลอดจนส่วนควบสุขภาพ โรคร้ายแรง และอุบัติเหตุรูปแบบต่างๆ แก่ผู้บริโภคในพื้นที่ภาคเหนือ
สำหรับผู้ที่มองหาผลิตภัณฑ์ประกันชีวิตเพื่อตอบโจทย์การสร้างหลักประกันในชีวิตและครอบครัว บริษัทฯ ได้นำเสนอโครงการใหม่ โครงการเมืองไทย HIGH SPEED 4G ที่ตอบโจทย์ความคุ้มครองได้อย่างครอบคลุม โดยให้ความคุ้มครองชีวิตจนถึงอายุ 99 ปี สูงสุดถึง 500,000 บาท* ทั้งยังคลายกังวลเรื่องสุขภาพ ด้วยผลประโยชน์ความคุ้มครองค่ารักษาพยาบาลกรณีผู้ป่วยใน สูงสุดถึงวันละ 5,000 บาท*หายห่วงเรื่องค่าใช้จ่ายโรคร้าย ครอบคลุมถึง 30 โรค และอุ่นใจยิ่งขึ้นด้วยความคุ้มครองอุบัติเหตุ ตลอด 24 ชั่วโมง ทุกที่ ทั่วโลก รับประกันตั้งแต่อายุ 18-64 ปี (*สำหรับความคุ้มครอง แพ็กเกจ 4G++)
นอกจากนี้ ยังมีผลิตภัณฑ์ โครงการเมืองไทย อัลตร้า เฮลท์ ที่ช่วยเตรียมความพร้อมรับมือโรคภัยและอุบัติเหตุที่เกิดขึ้นและ โครงการเมืองไทยเซฟ แอนด์ เซฟ ที่เน้นตอบโจทย์ความมั่นคงทางการเงินควบคู่กับการสร้างความคุ้มครองชีวิต ซึ่งลูกค้าที่ซื้อประกันชีวิตใน 2 โครงการนี้ ยังสามารถสมัครเข้าร่วมโครงการ “MTL Six Packs” ซึ่งมีกิจกรรมสุขภาพต่างๆ ให้ลูกค้าได้ร่วมสนุกและสะสมสติ๊กเกอร์เพื่อแลกรับของรางวัลต่างๆ อีกด้วยหรือถ้ามองหาการลงทุนอย่างมั่งคง บริษัทฯ ได้ร่วมนำเสนอแบบประกันชีวิตทั้ง เมืองไทย ได้ใจ 3/2 ชำระเบี้ยระยะสั้น 2 ปี ได้รับเงินครบสัญญาในปีที่ 3 สูงถึง 200% เมืองไทย สมาร์ท เซฟเวอร์ 5/1 และเมืองไทย สมาร์ท เซฟเวอร์ 10/1
ส่วนผู้ที่มองหาเครื่องมือทางการเงินที่ช่วยวางแผนภาษีในช่วงปลายปีนั้น บริษัทฯ ยังได้นำแคมเปญพิเศษ “MTL Smile Choices” มาร่วมให้บริการเพื่อนำเสนอทางเลือกการประกันชีวิตให้แก่ผู้บริโภคได้สะดวกและเข้าใจง่าย โดยจัดกลุ่มสินค้าแบบต่างๆ ไว้พร้อมตอบโจทย์ความต้องการของลูกค้าแต่ละกลุ่ม ไม่ว่าจะเป็น กลุ่มที่เพิ่งเริ่มซื้อประกันชีวิตเพื่อวางแผนภาษีเพียงอย่างเดียว หรือกลุ่มที่ต้องการความคุ้มครองชีวิตอย่างรอบด้านและคุ้มค่า กลุ่มที่มองหาช่องทางการออมเงินพร้อมผลประโยชน์ที่น่าสนใจ หรือแม้แต่กลุ่มที่ต้องการวางแผนการเงินระยะยาวเพื่อการเกษียณอายุหรือใช้สิทธิลดหย่อนภาษีจนเต็มเพดาน 100,000 บาทแรกไปแล้ว บริษัทฯ ก็มีประกันชีวิตแบบบำนาญ (Annuity) ที่ผู้เอาประกันยังได้สิทธิประโยชน์ด้านลดหย่อนภาษีที่เพิ่มขึ้นด้วย
พิเศษยิ่งขึ้นสำหรับลูกค้าที่ซื้อแบบประกันชีวิตที่ร่วมโครงการ “MTL Smile Choices” ในระหว่างวันที่ 15 ตุลาคม -15 ธันวาคม 2558 ผ่านช่องทางตัวแทนและทางโทรศัพท์ จะได้รับของกำนัล พร้อมลุ้นรับรางวัลพิเศษต่างๆ ตลอดทั้งโครงการรวม 100 รางวัล รวมมูลค่าทั้งสิ้นกว่า 500,000 บาท
บริษัทฯ ยังได้จัดเตรียมกิจกรรมความบันเทิงมาร่วมสร้างสีสันภายในงานเช่นเดิม โดยครั้งนี้มี “เจมส์จิ” และ “พลอยชมพู”มาร่วมสร้างความสุขและรอยยิ้มผ่านเสียงเพลง ที่บูธเมืองไทยประกันชีวิต-ค่ายประกันชีวิต สีบานเย็น
โอกาสเดียวกัน บริษัทฯ จะมอบเงินสนับสนุนทุนการศึกษาบุตรข้าราชการตำรวจสถานีตำรวจภูธรแม่ปิง จ.เชียงใหม่ และสนับสนุนสถาบันฝึกสอนฟุตบอลเชียงใหม่เอฟซี ในงานดังกล่าวด้วย
 
 